Diari Oficial de la Generalitat Valenciana


Sumari del DOGV 5269, del 30-05-2006 (2006/5470)

RESOLUCIÓ de 10 d'abril de 2006, de la consellera de Turisme i presidenta de l'Agència Valenciana del Turisme, per la qual es fixen els indicadors mínims previstos en l'article 7 del decret 71/2000, de 22 de maig, del Govern Valencià.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/04/10/(1)/dof/vci/html**

### Dades del document

Número de DOGV
:   5269

Data del DOGV
:   30-05-2006

Secció del DOGV
:   I. DISPOSICIONS GENERALS

Número del document
:   2006/5470


Data del document
:   10-04-2006

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * estadística de turisme
    * indicador econòmic
    * regió turística
    * turisme
    * municipi
    * cooperació administrativa
    * reglament administratiu

RESOLUCIÓ de 10 d'abril de 2006, de la consellera de Turisme i presidenta de l'Agència Valenciana del Turisme, per la qual es fixen els indicadors mínims previstos en l'article 7 del decret 71/2000, de 22 de maig, del Govern Valencià. [2006/X5470]  
Des de l'aprovació del Decret 71/2000, de 22 de maig, del Govern Valencià, pel qual es va desplegar la Llei 3/1998, de 21 de maig, de Turisme, de la Comunitat Valenciana, pel que fa als convenis que poden subscriure's entre els municipis turístics de la Comunitat Valenciana, l'administració turística autonòmica compensa financerament l'increment de despesa a què han fet front estos municipis, derivada precisament de la seua condició de turístics.  
L'esmentada norma reglamentària preveu, respecte del procediment aplicable als convenis per a la compensació financera que, anualment es fixaran per resolució del president executiu de l'Agència Valenciana del Turisme, els indicadors mínims aplicables a les despeses derivades de l'esforç financer addicional realitzat pels dits municipis, a fi de poder determinar el component addicional compensable.  
Vista l'experiència d'anys anteriors, per al present exercici es procedix a modificar a l'alça els indicadors aplicables als municipis de més de 100.000 habitants corresponents a les partides de .Policia i seguretat ciutadana. i .Actuacions extraordinàries en matèria de neteja viària i del mobiliari urbà..  
Esta mesura es disposa a fi de tractar de minimitzar els desequilibris que pogueren produir-se derivats de la major capacitat de despesa de què disposen els grans municipis de la Comunitat Valenciana, en detriment de la resta de municipis turístics que, en general, compten amb una població de dret sensiblement inferior i, en conseqüència, amb una menor capacitat de despesa.  
Per tot allò 'anteriorment exposat, a l'efecte d'aconseguir uns resultats el més ajustats possibles als objectius de la llei i el decret que la desplega, i de conformitat amb el que disposa l'article 7 del mencionat Decret 71/2000, de 22 de maig, del Govern Valencià, així com en l'article 5, u, del Decret 209/2004, de 8 d'octubre, del Govern Valencià, pel qual es va aprovar el Reglament de l'Agència Valenciana del Turisme, resolc:  
Primer. Establir els trams següents de població per nombre d'habitants:  
Municipis fins a 2.000 habitants.  
Municipis entre 2.001 i 25.000 habitants.  
Municipis entre 25.001 i 50.000 habitants.  
Municipis entre 50.001 i 100.000 habitants.  
Municipis amb més de 100.000 habitants.  
Segon. Fixar per a les despeses de l'exercici 2005 els indicadors mínims següents, a partir dels quals es puga obtindre el component addicional a estimar de les partides pressupostàries corresponents:  
Per a les despeses derivades de la prestació dels servicis propis de les oficines d'informació turística, en el seu concepte postvenda, que no hagen sigut objecte d'un altre tipus de finançament per part d'algun organisme públic, es considerarà component addicional la quantitat que resulte de l'indicador de 0 euros per habitant.  
Per a les despeses derivades del manteniment i la conservació de recursos turístics de tipus ecològic i mediambiental, que no hagen sigut objecte d'un altre tipus de finançament per part d'algun organisme públic, els indicadors següents:  
. municipis fins a 2.000 habitants: 0 euros per habitant.  
. municipis entre 2.001 i 25.000 habitants: 3 euros per habitant.  
. municipis entre 25.001 i 50.000 habitants: 4,25 euros per habitant.  
. municipis entre 50.001 i 100.000 habitants: 5,50 euros per habitant.  
. municipis amb més de 100.000 habitants: : 6,50 euros per habitant.  
Per a les depeses derivades del manteniment i la conservació de recursos turístics de tipus historicoartístic i cultural, que no hagen sigut objecte d'un altre tipus de finançament per part d'algun organisme públic, els indicadors següents:  
. municipis fins a 2.000 habitants: 0 euros per habitant.  
. municipis entre 2.001 i 25.000 habitants: 4,25 euros per habitant.  
. municipis entre 25.001 i 50.000 habitants: 5,50 euros per habitant.  
. municipis entre 50.001 i 100.000 habitants: 6,50 euros per habitant.  
. municipis amb més de 100.000 habitants: 7,75 euros per habitant.  
Per a les despeses de policia i seguretat ciutadana, que no hagen sigut objecte d'un altre tipus de finançament per part d'algun organisme públic, els indicadors següents:  
. municipis fins a 2.000 habitants: 6 euros per habitant.  
. municipis entre 2.001 i 25.000 habitants: 50 euros per habitant.  
. municipis entre 25.001 i 50.000 habitants: 55 euros per habitant.  
. municipis entre 50.001 i 100.000 habitants: 65 euros per habitant.  
. municipis amb més de 100.000 habitants: 85 euros per habitant.  
Per a les actuacions extraordinàries en matèria de neteja viària i del mobiliari urbà, que no hagen sigut objecte d'un altre tipus de finançament per part d'algun organisme públic i la finalitat de les quals siga clarament turística, els indicadors següents:  
. municipis fins a 2.000 habitants: 6 euros per habitant.  
. municipis entre 2.001 i 25.000 habitants: 50 euros per habitant.  
. municipis entre 25.001 i 50.000 habitants: 55 euros per habitant.  
. municipis entre 50.001 i 100.000 habitants: 65 euros per habitant.  
. municipis amb més de 100.000 habitants: 85 euros per habitant.  
Al dit component addicional s'aplicarà posteriorment el percentatge que determine la Llei de Pressupostos de la Generalitat Valenciana per a l'exercici 2007.  
Tercer. Amb independència de la publicació en el Diari Oficial de la Generalitat Valenciana, es notificarà la present resolució a cada un dels municipis declarats turístics de la Comunitat Valenciana.  
Contra la present resolució, que posa fi a la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació o notificació d'esta, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 10 d'abril de 2006.. La consellera: María Milagrosa Martínez Navarro.


Còpia Permalink ELI